ዓብዱራሕማን፡ ቀዳማይ ሚንስተር ኣብዪ ኣሕመድ ናብ ኤርትራ ኣብ ዝገበሮ መገሻ ካብ ዝበጽሖም ቦታታት እቲ ሓደ ወተሃደራዊ መዓስከር ሳዋ እዩ። ስለዚ ናብኡ ዘኼዶ ምኽንያት ወተሃደራዊ ኣጀንዳ እንተዘይኮይኑ ካልእ ኣይትጽበይን ኢኻ። ስለዚ ነዚን ካልእን ኣብ ግምት ክተእትዎ እንከለኻ ሓደ ምስቲ ግድብ ካልኣይ ከኣ ምስ ውሽጣዊ ኩነታት ኢትዮጵያ ዝተሓሓዝ ዑደታት ይካየድ ከምዘሎ ከተንብብ ትኽእል። ምስዚ ኣታኣሳሲርካ እትሪኦ ድማ ፕረዚደንት ኢሳይያስ ኣብ ሱዳን ምብጻሕ ኣካይዱ ነይሩ። ሕጂ ድማ ብላዕለዋይ ኣዛዚ ሰራዊት ኤርትራ ዝተመርሐ ልኡኽ ኤራትራ ኣብ ሱዳን ዑደት ይገብር ኣሎ። ስለዚ ጸጥታውን ወተሃደራውን ምንቅስቓሳት እውን ኣካል ናይቲ ዝግበር ዘሎ መገሻታት ከምዝኾነ ክትግንዘብ ትኽእል። ፕረዚደንት ኢሳይያስ አፈወርቂ ግን ካብ ምንታይ ብዝነቅል ኣብ ጉዳይ ግድብ ህዳሰ ክግደስ ይኽእል?
